cyanic-selkie/wikianc huggingface dataset:
Peder Are Nøstvold Jensen
For resten av verden ble han først kjent i 2011, etter terrorangrepene der den norske terroristen Anders Behring Breivik drepte 77 personer. Breivik hadde sitert et stort antall av Fjordmans tekster i det såkalte «manifestet» der han begrunnet sine handlinger. I offentligheten ble Fjordman stemplet som en inspirasjonskilde eller ideologisk forbilde for terroristen. Jensen opplevde brått at han ble «Norges nest mest forhatte person», forhørt av politi, utsatt for husransakelse og massiv pressedekning. Reaksjonene førte til at han forlot landet og bosatte seg i utlandet, i hvert fall deler av tiden i Danmark.
Han regnes som høyreradikal eller høyreekstrem konspirasjonsteoretiker. Journalisten Øyvind Strømmen, ekstremismeforskeren Lars Gule og professoren Kjetil Jakobsen mener hans politiske posisjon samsvarer helt med klassisk definisjon av fascisme.
Utdannelse og arbeid
Jensen er opprinnelig fra Ålesund. Han fullførte førstegangstjenesten på Setermoen. Han studerte arabisk ved Universitetet i Bergen og ved American University i Kairo. Under oppholdet i Kairo skjedde terrorangrepene mot World Trade Center og Pentagon i USA. Jensen observerte at folk i Egypt ikke var like forferdet som i vesten, og noen feiret til og med terrorangrepene.
Tilbake i Norge forsøkte han å få trykt leserinnlegg med sine meninger i norske aviser, men avisene ville ikke sette innleggene hans på trykk. Etter mange avslag opprettet han en egen blogg under et pseudonym, «Fjordman». Hans identitet skulle forbli ukjent frem til etter terrorangrepene i Norge i 2011.
Fra begynnelsen av 2002 til midten av 2003 arbeidet Jensen for Utenriksdepartementet, som sivil observatør for TIPH i Hebron på Vestbredden.
Han tok en mastergrad ved Universitetet i Oslo i kultur og teknologi. Mastergradsoppgaven, publisert 2004, hadde tittelen Blogging Iran – A Case Study of Iranian English Language Weblogs.
Før han avslørte seg selv som bloggeren Fjordman i et avisintervju med VG i august 2011, arbeidet Jensen på et dagsenter for psykisk utviklingshemmede.
Leon Best
Leon Julian Brendan Best (født 19. september 1986) er en engelskfødt irsk fotballspiller som for tiden er klubbløs.
Best representerte på U-21-nivå, og fikk sin første a-landskamp mot  29. mai 2009.
Peder Are Nøstvold Jensen
Blogg
I en bloggpost i februar 2010 formulerte han budskapet fra fem års skrivevirksomhet i det han regner som «alt du trenger å vite om islam i noen få setninger»:
"Er islamsk lære voldelig i seg selv? Ja. Kan islam reformeres? Nei. Kan islam forsones med vårt levesett? Nei. Finnes det noe som kan omtales som moderat islam? Nei. Kan vi fortsette å tillate muslimer å bosette seg i våre land? Nei."
I noen av sine blogginnlegg gikk Jensen inn for en løsning der alle muslimer blir fjernet fra Vesten. Han skrev: «Islam og alle de som praktiserer det må bli totalt og fysisk fjernet fra hele den vestlige verden.» Han skrev at alle ville bli muslimer om «vi ikke kriger mot dem og holder dem ute av våre land», og han legger til at «det noen ganger vil bli nødvendig med militære handlinger for å knuse arabiske ambisjoner om storhet.» En av grunnene Jensen oppgir til at de må fjernes, er ifølge ham selv at muslimer ikke er her «for å leve i fred som likeverdige borgere, de er her for å kolonisere, undertrykke og dominere oss.» Terje Emberland, seniorforsker ved Holocaust-senteret, uttalte i den sammenheng at han så flere likhetstrekk mellom ideologien og retorikken til nazistene, og den av Fjordman og andre islamofober.
Øyvind Strømmen hevder i boka Det mørke nettet at selv om begrepet "fascisme" ofte blir misbrukt, så passer det godt som beskrivelse av Fjordman. Strømmen viser til en definisjon av fascisme formulert av forskeren Roger Griffins:
"[F]ascisme beskrives best som en revolusjonær form for nasjonalisme som har en politisk, sosial og etisk revolusjon som mål, og ønsker å forme 'folket' til en dynamisk, nasjonal enhet under nye eliter med heroiske verdier. Kjernemyten i dette prosjektet er at det bare er en populistisk, klasseoverskridende bevegelse for rengjørende, rensende nasjonal gjenfødsel som kan stanse bølgen av dekadanse."
Strømmen argumenterer for at Fjordmans essays oppfyller alle kriteriene i Griffins definisjon, blant annet ved å oppfordre til et «opprør fra de innfødte».
Inspirator
Fjordman blir sitert flere steder i en 1,500 sider lang tekstsamling som den norske terroristen Anders Behring Breivik sendte på e-post til mange mottakere den 22. juli 2011. Fjordman blir i media presentert som en viktig inspirator for Behring Breivik. Hele 39 av essayene skrevet under pseudonymet Fjordman er kopiert i sin helhet inn i manifestet. Tekstsamlingens undertittel, A European Declaration of Independence, er lånt fra et essay av Fjordman. Behring Breivik har skrevet om Jensens egenpubliserte bokutgivelse «Defeating Eurabia»: «Dette er for eksempel den perfekte julegave til familie og venner» I Breiviks intervju med seg selv, som er en del av tekstsamlingen, skriver han at Fjordman er hans favorittsamtidsforfatter, men at han ikke har fått anledning til å møte ham personlig.
Det er flere sentrale likheter mellom Behring Breiviks dokument og enkelte av Jensens tekster. For eksempel omtales politiske motstandere som forrædere. Jensen hevder også at det ikke vil være mulig å inngå noe kompromiss med «venstresiden».
Da Jensen senere ble kjent med identiteten og bakgrunnen til terroristen, distanserte han seg kraftig fra terrorangrepene, som han beskrev som «det verste jeg har sett i mitt land så lenge jeg har levd», og fra Breivik, som han omtalte som en «voldelig psykopat». Han sa at han «intenst misliker» det faktum at han ble sitert av Breivik. Han hevder videre at «[d]et finnes absolutt ingenting i mine tekster som skulle tilsi en slik handling. Ingenting». Samtidig advarte han mot å la «nødvendige debatter» om innvandring, multikulturalisme og islam dø hen som følge av terroren i Norge.
Eksil
I sin eksiltilværelse etter Breivik-attentatet var Jensen innlosjert hos venner og meningsfeller, og unngikk stort sett offentlighet. I desember 2011 bad Breiviks forsvarer Geir Lippestad om at Jensen måtte møte i retten for å forklare seg om sine ytringer på internett og sin kontakt med Breivik,  men Jensen avslo dette etter å ha blitt klar over at han ikke var juridisk forpliktet til å møte opp.
Da forfatteren Simen Sætre i desember 2011 tok kontakt for å skrive om ham var han avvisende. Da Sætre i januar 2013 la siste hånd på sin bok Fjordmann: portrett av en antiislamist hadde han bare klart å få arrangert møte med Jensen ved én anledning, etter at han nokså motstrebende hadde kommunisert med forfatteren via-epost underveis i bokprosjektet.
I 2016 utga Jensen sin egen versjon, boka Vitne til vanvidd. Den ble utgitt i Danmark, da han etter eget utsagn ikke fikk noe forlag i Norge til å publisere den. Utgivelsen ble blant annet mulig etter at prosjektet fikk 75,000 kroner i støtte fra stiftelsen Fritt Ord, noe som vakte reaksjoner i Norge. Først i 2020 kom boka på norsk, utgitt i oppdatert versjon av Document Forlag.
I Vitne til vanvidd gjennomgår Jensen sine egne opplevelser, med politiavhør, husransakelse, ekstremt mediepress og landflyktighet. Han argumenterer med at han ble offer for en «jakt på syndebukker», etter at mange «i mektige posisjoner» hadde blitt avslørt som ute av stand til å beskytte landets innbyggere.
I boka gjennomgår Jensen også Breiviks såkalte «manifest», avviser Breiviks forsøk på politisk tenking og distanserer seg fra både mannen og attentatet. Rettssaken mot Breivik og debatten om attentatmannen drøftes, og Jensen går langt i å antyde at Breivik var sinnssyk, mens dommen basert på tilregnelighet var politisk opportun. Store deler av boka bruker Jensen også på å argumentere for sitt politiske syn, advare mot islam og angripe «galskapen til vestlige medier og politiske eliter», som han mener «vanstyrer» Europa og den vestlige verden.
Eva av Jugoslavia
Eva Marija av Jugoslavia (født Eva Marija Anđelković 26. august 1926) var Andrej av Jugoslavia sin siste kone. De fikk ingen barn.
Shir Ali Khan
Shir Ali Khan (født 1825 i Kabul, død 1879) var emir i Afghanistan fra 1863 til 1866 og fra 1868 til han døde. Han var den tredje sønnen til Dost Mohammed Khan, som grunnla baraksai-dynastiet.
Shir Ali tok opprinnelig makten da hans far døde, men ble raskt kastet av sin eldre bror, Mohammed Afzal Khan. En ødeleggende krig fulgte inntil Shir Ali slo sin bror og tok tilbake tittelen som emir. Hans styre ble svekket av press både fra Storbritannia og Russland selv om Shir Ali forsøkte å holde Afghanistan nøytralt i konflikten. I 1878 falt nøytraliteten sammen og den andre Anglo-Afghanske krigen brøt ut. Da britiske styrker marsjerte mot Kabul, forsøkte Shir Ali å flykte fra hovedstaden. Han døde i fluktforsøket og tronen gikk til hans sønn Ya'qub Khan.
GE Capital Aviation Services
GE Capital Aviation Services (GECAS) er et amerikansk leasingselskap for utleie av fly. Selskapet holder til i Stamford i Connecticut og ble grunnlagt i 1964.
GECAS er et selskap innen det omfattende konglomeratet General Electric. GECAS kjøper fly fra produsenter som Airbus og Boeing og leier dem tilbake til flyselskaper på dry lease-vilkår, vanligvis på avtaler som omfatter en leietid på tre til fem år. En variant; GECAS kjøper fly fra selskaper som igjen leier de samme tilbake og dermed frigjøres bunden kapital.
GECAS viktigste konkurrent er International Lease Finance Corporation, selv om det er andre aktører i markedet, som Aviation Capital Group, AerCap, Babcock & Brown Aircraft Management og Royal Bank of Scotland Aviation Capital som de også konkurrerer med. GECAS er den største i marked et hva angår antall fly. Porteføljen omfattet ved inngangen av 2005, 1 450 større passasjerfly som leies ut til mer enn 230 flyselskap verden over. Praktisk talt alle hadde motorer fra General Electric.
GECAS er storkunde hos Boeing og plasserte i 2007 en ordre for 15 Boeing 777 og 24 Boeing 737-800 i en kontrakt som beløper seg til 5,34 milliarder US dollar. Flyene skal leveres mellom 2008 og 2010. GECAS har allerede sikret seg leietakere til de fleste av disse flyene.
Høyborgerskap
Høyborgerskap er en historisk og sosiologisk betegnelse som brukes om en borgerlig samfunnsgruppe som sosioøkonomisk står høyere enn vanlig borgerskap. Høyborgerskap sorterer på sin side under patrisiat, det vil si den ikkeadelige del av en overklasse. Mens yrkesgrupper som leger, advokater, høyere embedsmenn og universitetsprofessorer tradisjonelt regnes til det vanlige borgerskapet, og håndverker, lærer og kjøpmann er typiske småborgerlige yrker, består høyborgerskapet av ikke-adelige familier som i kraft av eierskap har betydelig makt og innflytelse i samfunnet. Begrepet omfattes av den kapitalistiske overklasse i marxistisk terminologi – der definert som eierne av produksjonsmidlene i samfunnet, ikke (nødvendigvis) adelen – og står i motsetning til lønnsarbeidere av forskjellig status.
Paul Kong Lingzhong
Paul Kong Lingzhong (født i 1905 i Kina, død 30. oktober 1992 i Kunming) var regjeringsapprobert katolsk biskop av Kunming i provinsen Yunnan i Folkerepublikken Kina.
Han ble bispeviet uten pavelig mandat, skjønt det er noe uklart om når og av hvem han ble bispeviet. Det kan ha vært 15. juni 1958 i Xiangyang i Hubei, med Francis Yi Xuanhua som oppgitt mulig hovedkonsekrator. Men det er kanskje met sannsynlig at det var den 24. januar 1962, med erkebiskop Ignatius Pi Shushi som hovedkonsekrator.
Han ble biskop for erkebispedømmet Kunming, som en av de første «selvvalgte og selvordinerte» etter at den katolske kirke ble tvunget til å bryte organisatorisk med Pavestolen. Han døde i oktober 1992.
De fleste av de da 30 000 katolikker i bispedømmet Kunming bodde i småbyer og særlig landsbyer.
Episkopalgenealogi
Hans episkopalgenealogi var:
MS «Sanct Svithun»
MS «Sanct Svithun» var et hurtigruteskip bygd i 1950 med byggnummer 232 ved det italienske verftet Cantieri Naval Riuniti i Ancona. Skipet ble overlevert Det Stavangerske Dampskibsselskab i mai 1950, og ble som det fjerde nybygde hurtigruteskip etter krigen satt inn i trafikk 8. juni 1950. Hun seilte i fast rotasjon som hurtigrute i perioden 1950 til 1962, bare avbrutt av verkstedopphold. I 1962 forliste MS «Sanct Svithun» på Folda. 41 mennesker omkom.
Historie
I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigruteflåten ble startet, og MS «Sanct Svithun» med prislapp på omkring 9,7 millioner kroner var det fjerde nybygde hurtigruteskipet etter krigen. Det var utseendemessig svært likt de 3 andre hurtigrutene som ble bygget i Italia, ofte kalt «Italiaskipene» eller «klippfiskskipene». Kallenavnet «klippfiskskipene» fikk de fordi en del av kjøpesummene ble betalt med klippfisk. De andre «Italiaskipene» var MS «Erling Jarl», MS «Midnatsol» og MS «Vesterålen».
I Hurtigruten
MS «Sanct Svithun» ble satt inn i hurtigrutetrafikk 8. juni 1950, og erstattet DS «Kong Haakon» fra 1904. I januar 1952 hadde skipet en grunnberøring i Risøyrenna, men fortsatte på rundturen inntil maskinproblemer tvang henne til å gå til Bergen for reparasjon. 1. mai 1952 grunnstøtte «MS Sanct Svithun» på Rødskjærsnaget ved Brønnøysund, men greide å komme seg av skjæret ved egen hjelp. Passasjerene ble overført til MS «Midnatsol», mens skipet gikk til Bergen for reparasjon. Som et resultat av den tragiske brannen ombord i MS «Erling Jarl» i 1958, ble MS «Sanct Svithun» sendt til Rosenberg Mekaniske Verksted i februar 1961 for å bedre brannsikkerheten ombord. Ombyggingene dreide seg i hovedsak om 2. plass (2. klasse) og nødutganger. Tonnasjen var nå 2 172 brt.
Forliset
21. oktober 1962 forlot MS «Sanct Svithun» Trondheim på nordgående. Underveis til Rørvik kom skipet ut av kurs, og klokken 21:56 grunnstøtte hun på et skjær sydvest av Nordøyan fyr. Nødsignal ble sendt ut, men feil posisjon ble oppgitt, noe som førte til at redningsarbeidet ble forsinket. Litt over en time etter grunnstøtingen sank skipet. 41 menneskeliv gikk tapt, mens 48 mennesker ble reddet. Årsaken til at skipet var så mye ute av kurs ble aldri klarlagt, siden de som hadde kunnet fortelle om hendelsesforløpet på broen alle omkom i forliset. «Sanct Svithun»-forliset var den største skipstragedien i Norge i fredstid til da.
Cesare Gasperoni
Cesare Antonio Gasperoni (født 1944) er en sanmarinsk politikere og tidligere regentkaptein av San Marino.
Han ble valgt som én av to regentkapteiner for en seksmånedersperiode fra oktober 1. oktober 1990 til 1. april 1991 (sammen med Roberto Bucci), og igjen en periode fra 1. april til 1. oktober 2005 (sammen med Fausta Morganti).
Gasperoni er medlem av det sanmarinske kristendemokratiske partiet.
Bruce Palmer
Bruce Palmer (født 9. september 1946 i Toronto, Canada, død 1. oktober 2004) var en canadisk musiker som er mest kjent for å spille bass i den innflytelsesrike rockegruppen Buffalo Springfield.
Liv og virke
Palmers far spilte fiolin og var orkesterleder, mens moren var maler og keramiker.
Da sønnen var 11 år, fikk han sin første gitar av faren og startet tidlig å spille på skolen. Bandet utviklet seg senere til å bli det ganske suksessfulle bandet Robbie Lane & The Disciples. Senere spilte han i den britisk inspirerte Jack London & The Sparrows, som etter at Palmer hadde sluttet utviklet seg til det kjente bandet Steppenwolf. Tidlig i 1965 sluttet han seg til The Mynah Birds og det var her han møtte Neil Young. Gruppen ble frontet av den senere funk legenden Rick James og fikk kontrakt med Motown Records. Men på grunn av problemer andre bandmedlemmer kom ut for, endte det med at Palmer dro sammen med Young til California for å møte Stephen Stills som de hadde møtt noen år tidligere i Canada.
Ved en tilfeldighet møtte de Stills i Los Angeles og de danner sammen med Richie Furay på rytmegitar og Dewey Martin på trommer Buffalo Springfield. Gruppen får tidlig et gjennombrudd, med blant annet sanger som «Bluebird» og «Mr. Soul» som ble utviklet til lange, ti-minutters numre. Gruppen hadde bare en stor nasjonal hit, nemlig «For What It's Worth», men lokalt ble deres popularitet bare utfordret av The Byrds og The Doors.
Men Palmer dro tilbake til USA og ga seg ut for å være en forretningsmann og ble tatt opp i gruppen igjen, for øvrige sammen med Young. Men Palmer hadde de samme problemene. I januar 1968 ble Palmer fjernet fra gruppen og erstattet av Jim Messina. Men i april 1968 går gruppen i endelig oppløsning.
Palmer tar seg inn i forhold til sine personlige problemer og sommeren 1969 er han tilbake på arenaen i to uker som bassist for Crosby, Stills, Nash, & Young. Men i 1970 er han tilbake i Toronto og spilte fra tid til annen med Luke & The Apostles tidlig i 1970.
I 1971 ga Palmer ut sitt eneste soloalbum, The Cycle Is Complete. Albumet er preget av psykedelisk musikk., med lange jam-sekvenser som «Alpha-Omega-Apocalypse», «Oxo», og «Calm Before The Storm». Albumet er kalt en jazzete versjon av Skip Spences Oar eller Syd Barretts to soloalbum,--en auralisk, dop-påvirket nervøst sammenbrudd. Albumet ble forståelig nok en kommersiell katastrofe og Palmer trakk seg tilbake fra musikkbransjen.
Men i 1977 ble Palmer med tidligere Kensington Market Band vokalist og gitarist Keith McKie og gitarist Stan Endersby med på en del lokale konserter i Toronto.
I 1982-1983 deltok Palmer som bassist i Neil Youngs Trans Band og spilte med på hans Trans-turne i Amerika og Europa, blant annet i Drammenshallen.
Palmer ble i 1996 tatt opp i Rock and Roll Hall of Fame sammen med de andre bandmedlemmene. Han døde av hjerteattakk i 2004.
Norden syrisk-ortodokse erkebispedømme
Norden erkebispedømme er det syrisk-ortodokse erkebispedømmet som omfatter de nordiske landene. Erkebispedømmet har sju kirker i Sverige (katedralen i Södertälje; to i Göteborg og Stockholm; én i Norrköping og Örebro) og mindre menigheter i andre byer og andre nordiske land.
Med mer enn 100 000 medlemmer utgjør de syrisk-ortodokse kristne i Sverige et av den syrisk-ortodokse kirkens største diasporasamfunn. Grunnen til det sterke syrisk-ortodokse nærværet i Sverige er flyktningstrømmen fra Midtøsten, som begynte med seksdagerskrigen i 1967 og ble ytterligere forsterket under Irak-krigen og borgerkrigen i Syria.
Erkebispedømmet ble grunnlagt i 1977 som Norden og Storbritannia erkebispedømme, men delt i 1986 med opprettelsen av Storbritannia syrisk-ortodokse erkebispedømme. Siden 1996 er Norden erkebispedømmet delt i to konkurrerende erkebispedømmer, som likevel begge er anerkjent at kirkens patriark (den syrisk-ortodokse patriark av Antiokia), og som begge har sitt sete i Södertälje. Bispedømmet som fremdeles bærer det opprinnelige navnet, Norden erkebispedømme, ledes av erkebiskop Mor Julius Abdulahad G. Shabo. Det nygrunnlagte bispedømmet, det patriarkale vikariatet Sverige, ledes av erkebiskop Mor Dioscoros Benjamin Atas.
Jakob av Nsibin-katedralen i Södertälje ble innviet i 2009.
Glåmos stasjon
Glåmos stasjon (sørsamisk: Kloemegen ruevtieraajroestasjovne) er en jernbanestasjon på Rørosbanen ved Glåmos i Røros kommune i Trøndelag fylke. Stasjonen ble opprettet under navnet Jensvold som en betjent stasjon for ekspedering av tog, reisende og gods i 1877.
I 1921 skiftet stasjonen navneform til Jensvoll, mens den i 1939 skiftet navn til sin nåværende form Glåmos. Stasjonen og stasjonsområdet med godshus, plattform og restene etter stasjonhagen ble fredet i 1997 av Riksantikvaren, og er regnet som et verdifullt nasjonalt kulturminne og et av de best bevarte stasjonsområdene fra åpningen av Rørosbanen tilbake i 1877. Glåmos stasjon ligger 638,4 moh og 412,54 km fra Oslo S.
David Hayter
David Bryan Hayter (født 6. februar 1969 i Santa Monica i California) er en amerikansk skuespiller og manusforfatter som blant annet dubber stemmen sin i anime og videospill. Han er kanskje mest for den engelske stemmen til Solid Snake og senere Big Boss i den populære spillserien Metal Gear Solid og for å ha skrevet manuset til den første X-Men-filmen. I tillegg er han en av flere som skrev på manuset til X2: X-Men United.
Gruatunnelen
Gruatunnelen er en veitunnel på riksvei 4 i Lunner kommune i Viken. Tunnelen går gjennom Tveitmarkhøgda i Grua. Tunnelen er 1390 meter lang og ble sammen med Røstetunnelen åpnet i 1992.
Eva Dawes
Dawes vant en olympiske bronsemedalje i friidrett under Sommer-OL 1932 i Los Angeles. Hun kom på tredjeplass i høydehopp for damer bak Jean Shiley og Mildred Didrikson begge fra USA.
Dawes var kvalifisert for ytterligere to OL, 1928 i Amsterdam og 1936 i Berlin. Men hun var for ung i 1928, kun 15 år, og hun boikottet Berlin-OL på grunn av at det ble arrangert i Nazi-Tyskland.
Turba
Turba er latin for folkemengde. I musikken er turba eller turbakor et faguttrykk for korpartier som i pasjoner eller oratorier forestiller menneskegrupper som deltar i handlingen, dette i motsetning til de korpartier som reflekterer over eller kommenterer handlingen.
Subarktisk klima
Subarktisk klima er et klima med lange og kalde vintrer, og korte, men forholdsvis varme somre. Man finner stort sett denne typen klima i områder som ligger lang borte fra havområder som kan påvirke været, hovedsakelig mellom 50º og 70ºN. Siden man mangler slike landmasser på den sørlige halvkulen, har man ikke denne typen klima her. I Köppens klimaklassifisering er subarktisk klima en del av gruppe D, som er kontinentalklima, og blir representert med bokstavkodene Dfc, Dwc, Dfd og Dwd.
Man finner oftest de største temperaturforskjellene mellom sommer og vinter i denne typen klima. Om vinteren kan temperaturen falle til under −40 ℃, og om sommeren over 30 ℃. Somrene er derimot korte, og ikke mer enn tre måneder (men minst én) har en gjennomsnittstemperatur på minst 10 ℃.
Man har gjerne 5-7 måneder med gjennomsnittstemperatur under 0 ℃, og all fukt i jorden fryser opp til flere meter ned i bakken. Sommervarmen er ofte ikke nok til å smelte mer enn de øverste lagene, så permafrost over store områder er ikke uvanlig. Vanligvis smelter lagene mellom 0,5 til 4 meter under overflaten, avhengig av breddegrad og jordsmonn. Enkelte nordlige områder med subarktisk klima nær kysten (som sørlige deler av Alaska og de nordligste områdene av Europa) har mildere vintrer og ingen permafrost, og her er det derfor mulig med jordbruk.
Jordbrukspotensialet er dårlig, hovedsakelig på grunn av dårlig jord, og store sumpområder og innsjøer på grunn av smeltende is. Den korte vekstsesongen gjør det også svært vanskelig for avlinger å vokse. De lange sommerdagene tillater derimot et visst jordbruk enkelte steder på tross av den korte sesongen.
Det er svært lite nedbør i innlandsområdene, ofte ikke mer enn 30-40 mm på et helt år, og det meste kommer i løpet av sommermånedene. På grunn av svært lav evapotranspirasjon er dette likevel nok til at en har bløtt terreng i mange områder med subarktisk klima.
Nord for områdene med subarktisk klima har de varmeste månedene en gjennomsnittstemperatur under 10 ℃, og klimaet går gradvis over til arktisk tundraklima, der det er enda mindre vegetasjon.
Områder med subarktisk klima
Enkelte områder har det ekstremt harde klimaet Dfd. Dette klimaet finner man bare i Sibir på steder som Oymyakon og Verkhoyansk, og dette klimaet kjennetegner vintrer så kalde at de er de kaldeste områdene på hele den nordlige halvkulen.
Harry Boye Karlsen
Harry Boye Karlsen (født 14. mars 1920 i Horten, død 8. januar 1994 i Larvik) var en norsk fotballspiller (back). Han fikk 58 landskamper i forsvaret til Norge fra 1946 til 1956. Han vant NM med Lyn i 1946, og vant serien i 1952-53, 1954-55 og 1955-56 med Larvik Turn. Han spilte også for Ørn.
St. Olaf Church
St. Olaf Church (St. Olaf kirke), vanligvis referert til som The Rock Church (steinkirken), er en liten luthersk kirke utenfor Cranfills Gap, Texas, USA, nær byen Clifton. Kirken ligger i et område som kalles for «Norse», etter de norske immigrantene som slo seg ned der på midten av det 19. århundre.
Kirken ble tegnet og bygget i 1886 av Andrew Mickelson, og St. Olaf kirke tjente et samfunn av norsk-amerikanere som var nybyggere i området. Med hjelp av Mickelsons brødre, Christian og Ole, og mange flere bønder, ble kalkstein brutt fra omkringliggende åser for å bygge kirken.
Spesielle begivenheter, slik som bryllup og begravelser, holdes fortsatt i kirken.
David Stone (keyboardist)
David Stone (født Michael David Stoyanoff i 1953 i Toronto) er en canadisk keyboardist, mest kjent som medlem av hard rock-bandet Rainbow i 1977–1978. Han var med på innspillingen av bandets album Long Live Rock 'n' Roll i 1978.
Stone var også medlem av de relativt ukjente canadiske bandene Symphonic Slam, Solo Flight og BB Gabor.
Ardloughnabrackbaddy
Ardloughnabrackbaddy (irsk: Ard Loch na mBreac Beadaí) er et fjell i grevskapet Donegal i Irland. Fjellet har en høyde på 472 meter over havet. Det er det midterste og også det tredje høyeste fjellet i fjellkjeden Seven Sisters, som er en del av Derryveaghfjellene.
Geografi
Fjellet står over innsjøen Loughnabrackbaddy og er den midterste toppen og tredje høyeste av fjellkjeden kalt for Seven Sisters, «de syv søstre»: Muckish, Crocknalaragagh, Aghla Beg, Ardloughnabrackbaddy, Aghla More, Mackoght (også kjent som «lille Errigal») og Errigal. De syv søstre er en del av Derryveaghfjellene.
Liste over militære forkortelser
Liste over militære forkortelser brukt i Forsvaret.
Nikolas av Jugoslavia
Nikolas av Jugoslavia (født 1958 i Zemun) er den eldste sønn av Tomislav av Jugoslavia og Margarita av Baden. Han var gift med Ljiljana Licanin og de har en datter Marija av Jugoslavia.
Kåre Hagen AS
Kåre Hagen AS var en norsk leverandør av prosjekt- og byggeledelse. Deres kunder var både offentlige og private byggherrer. Blant oppdragene var noen av landets største og mest omtalte byggeprosjekter.
Hovedkontoret lå på Lysaker i Bærum kommune, i tillegg hadde de avdeling i Bergen.
Kåre Hagen AS har hevdet seg på flere arenaer innen nyvinninger for universell utforming, BREEAM-kompetanse og SHA-arbeid.
Høsten 2013 ble Kåre Hagen AS kjøpt opp av ÅF. I 2015 ble Kåre Hagen AS fusjonert inn i selskapet ÅF Advansia.
Historie
Bedriften ble etablert 15. mai 1961 og feiret i 2011 sitt femtiårsjubileum. Det ble i den forbindelse blant annet gitt ut et jubileumsskift som gjennomgikk bedriftens historie og de viktigste utbyggingsprosjektene.
Kåre Hagen AS har fra starten av vært involvert i profilerte utbygginger som prosjekt- og byggeledere:
Båre
Båre er en innretning med liggeflate for transport av pasienter. Båren kan bæres av to, tre eller fire personer.
Fylkesvei 5006
Fylkesvei 5006 går mellom Rolvsnes og Rubbestadneset i Bømlo kommune.
Båre
Ambulansebårer
I norske ambulanser er det fester i gulvet i behandlingsrommet slik at båren kan trilles inn og enkelt låses fast. Disse bårene kan trilles på et hjulunderstell av utfellbare ben som automatisk feller seg inn når båren rulles inn i ambulansen.
Fylkesvei 5006
Frem til 2019 hadde veien betegnelsen fylkesvei 19 (Hordaland).
Båre
Ambulansebårer
Ambulansepersonell benytter ofte en båre som fungerer som en stol som kan være lettere å få opp eller ned trange trapper og gjennom trange passasjer enn de vanlige bårene.
NATO-bårer
NATO har en enkel bårestandard som tidligere har vært en liggeflate av seilduk mellom to tynne trestokker. På disse stokkene er det enkle bøyler i hvert hjørne som støtte mot underlaget, og metallstag som presser stokkene fra hverandre og strammer seilduksflaten. Disse bårene kan foldes sammen og tar da liten plass. De militære ambulansene har beslag i veggene som gir feste for to bårer på hver side av bilen. Tau fra taket med kroker holder den andre siden av bårene. En militær ambulanse kan frakte fire pasienter på slike bårer.
Det er laget en norsk båre som er lett, laget av et varmeisolerende plastmateriale, som passer til festene for NATO-båren. Denne selges til sivilforsvar og andre organer med ansvar for større ulykker.
Scoopbårer
En spesiell enkel båre er scoopbåra som er en firkantet rørforbindelse som kan deles flere steder. Båra har flere flater inn mot midten. Hardt skadede pasienter som er vanskelige å løfte, kan få deler av båra skjøvet inn fra begge sider før rørendene festes sammen og pasienten kan løftes opp på en bedre båre.
Redningskurv
Redningshelikopterene har blant annet en redningskurv med flat liggeflate med metallgelender rundt og fester for å heise pasienten opp fra bakken/sjøen og inn i helikopteret.
Spjelker og vakumsplinter
En spjelk for ryggsøylen er en plate med festemulighet for hode, nakke, og overkropp som fungerer som en del av båren og er velegnet ved mistanke om brudd i nakke eller ryggsøylen.
Det finnes også flere vakumsplinter av forskjellige størrelser. Dette er en lufttett pose med uregelmessige plastkuler som formes rundt et ben eller en arm før luften pumpes ut av posen. Posen får en fast og hard form som vil hindre bevegelse i et eventuelt brudd.
Mørvika fort
Mørvika fort Zug 6/980 var et tysk kystbatteri ved utløpet av Singlefjorden, i Halden kommune, Østfold. Fortet var underlagt HKB 6/980 Torgauten fort. Mørvika var bestykket med to stk. 10,5 cm K331 (f) kanoner plassert i kasematter etter Regelbau R671. Anlegget var klart i september 1944.
I 1965 – 1966 ble det anlagt Decca 974 varslingsradar og to stk. 150 cm lyskastere. to stk 20 mm Oerlikon luftvernkanoner. Disse ble senere byttet ut med 12,7 mm maskingevær.
1960 – 1994 De opprinnelige kanonene ble byttet ut med 2 stk 10,5 cm SKC/32 kanoner oppsatt i de gamle stillingene. I 1980 fikk disse koniske skjold.
Siste oppgradering av Mørvika fort var i 1985. I 1995 opphørte all militær aktivitet, og Forsvaret sa opp festekontrakten med grunneier. Inngangene til de underjordiske deler av anlegget er i dag støpt igjen og området er igjen blitt et hytteområde.
Nous’che Rosenberg
Nous'che Rosenberg (født 23. februar 1965 i Helmond, Nederland) er en nederlandsk jazzgitarist, virtuos innen sigøynerjazz og sinti, mest kjent som mangeårig rytmegitarist i «Rosenberg Trio» ledet av søskenbarnet Stochelo Rosenberg.
Nitimemordet
Nitimemordet er en norsk miniserie som gikk på NRK Fjernsynet i 1976. Serien handler om de to etterforskerne Helmer og Sigurdson som må etterforske et mystisk dødsfall som skjer i ett av NRKs studio, midt under en sending av Nitimen. Dette var den første av flere serier med denne duoen. Manus var ved Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.
Serien gikk i reprise på NRK sommeren 1998. Reprisen fikk bra omtale av Dagbladets Arvid Bryne som mente den hadde «motstått tidens tann». Serien ble også godt mottatt av VGs anmelder da den gikk første gang i 1976.
Den ble vist på svensk TV i 1977 under tittelen Mord i etern.
Serien ble utgitt på DVD i 2012.
Trivia
Den drepte, Hugo Oswald, dør under en direktesending av Nitimen. I del to av serien opplyses det at han døde 19. oktober 1975. Dette er imidlertid en umulighet siden 19. oktober 1975 var en søndag og på søndager er det ikke Nitime-sendinger. Dødsdagen fremstilles i det hele tatt som en alminnelig arbeidsdag i serien.
Stochelo Rosenberg
Stochelo Rosenberg (født 19. februar 1968 i Helmond i Nederland) er en nederlandsk jazzgitarist kjent for virtuost spill innen sigøynerjazz.
Han spilte i trio med søskenbarnet Nous'che Rosenberg på gitar, og Rino van Hooydonk på bass (1980), og senere aktiv i sintimiljøet i Rosenberg Trio der fetteren Nonnie Rosenberg overtok kontrabassen. De har gitt ut Seresta 1989 (produsert av Jon Larsen fra Hot Club de Norvège), Gipsy summer 1991; Impressions 1992; Live at North Sea Jazz Festival 1992; Caravan 1994; Gypsy Swing 1995, Noches Calientes 1995; Sueños Gitanos (2001); Het beste van… 2001, Live in Samois 2003 og Louis van Dijk & The Rosenberg Trio 2004. Selv har han gitt ut soloalbumene élégance (2000) og Ready'n'Able (2005).
Med Romane utga han Double jeu i 2005.
Han ble tildelt tidsskriftet Guitarists pris Golden Guitar i 1992.
Beleiringen av Vicksburg
Beleiringen av Vicksburg var den siste militære aksjonen i Vicksburg-felttoget i den amerikanske borgerkrigen. Generalmajor Ulysses S. Grant og hans Army of the Tennessee krysset Mississippi-elva og drev Konføderasjonens armé under generalløytnant John C. Pemberton inn i de defensive linjene rundt festningsbyen Vicksburg i Mississippi.
To store angrep mot festningsverkene den 19. og 22. mai 1863 ble slått tilbake med store tapstall. Grant bestemte seg derfor for å beleire byen fra 25. mai av. Garnisonen var uten muligheter for å få forsterkninger, forsyningene var nesten uttømt og etter å ha holdt ut i mer enn 40 dager, gav garnisonen til slutt opp og overgav seg den 4. juli. Sammen med kapitulasjonen til Port Hudson den 9. juli, gav dette unionsstyrkene full kontroll over elva Mississippi, noe de også beholdt ut krigen.
Den konfødererte overgivelsen etter beleiringen av Vicksburg blir noen ganger regnet, sammen med general Robert E. Lees nederlag i Gettysburg dagen før, som vendepunktet i krigen. Den avskar også kommunikasjon med konfødererte styrker i området vest for Mississippi i resten av krigen. Byen Vicksburg nektet å feire Uavhengighetsdagen i rundt 80 år etterpå på grunn av resultatet i beleiringen og overgivelsen.
Bakgrunn
Grant vant slagene ved Port Gibson og Raymond og erobret Jackson etter at han krysset Mississippi sør for Vicksburg ved Bruinsburg og rykket nordøstover. Erobringen av Jackson, delstatshovedstaden i Mississippi, i midten av mai 1863 tvang Pemberton til å trekke seg vestover. Forsøk på å stoppe Unionens fremrykning ved Champion Hill og Big Black River Bridge mislyktes. Pemberton visste at korpset under generalmajor William Tecumseh Sherman forberedte seg på å gå rundt ham nordfra, derfor hadde han ikke annet valg enn å trekke seg tilbake eller bli omringet. Pemberton brente broene over Big Black River og tok alt spiselig på veien, både dyr og planter, mens han trakk seg tilbake til den godt befestede byen Vicksburg.
De konfødererte evakuerte Hayne's Bluff som ble okkupert av Shermans kavaleri den 19. mai, og Unionens dampbåter trengte ikke lenger flykte fra kanonene i Vicksburg og var i stand til å legge til opp langs Yazoo-elva. Grant kunne nå få mer direkte forsyninger enn den tidligere ruten som gikk gjennom Louisiana, over elvekrysset ved Grand Gulf og Bruinsburg og derfra nordover. Over tre fjerdedeler av Pembertons hær gikk tapt i de to slagene før beleiringen, og mange i Vicksburg forventet at general Joseph E. Johnston som var øverstkommanderende for Konføderasjonens Department of the West, skulle komme byen til unnsetning, noe han aldri gjorde. Store masser av unionsstyrker var på marsj for å omringe byen. De reparerte broene over Big Black River og Grant kunne krysse elven 18. mai. Johnston sendte en beskjed til sin general og ba ham ofre byen og redde styrkene sine, noe Pemberton ikke ville gjøre. Pemberton som var født i Nordstatene, var antagelig påvirket av sin frykt for offentlig fordømmelse dersom han oppga Vicksburg.
Styrker og forsvarsverk
Pemberton kunne bare stille med 18 500 soldater i sine linjer, mens Grant hadde over 35 000, og flere var på vei. Pemberton hadde fordel av terrenget og befestningene som gjorde forsvaret hans nesten ugjennomtrengelig. Forsvarslinjen rundt Vicksburg var på nesten 11 km og lå på terreng som inkluderte høyder og bratte skrenter hvor angriperne ville bli utsatt for ild. Perimeteret inkluderte mange kanonstillinger, fort, skyttergraver og redutter. De store festningsverkene i linja inkluderte Fort Hill på en klippe nord for byen, palisaderedanen som dominerte ankomsten til byen på Graveyard Road fra nordøst, 3. Lousianaredanen, Great Redoubt, Railroad Redoubt som beskyttet inngangen til jernbanelinja til byen, Square Fort (Fort Garrott), fremspringet langs Hall's Ferry Road og South Fort.
Generalmajor Ulysses S. Grants Army of the Tennessee hadde med seg tre korps til slaget, XIII under generalmajor John A. McClernand, XV under generalmajor William Tecumseh Sherman og XVII under generalmajor James B. McPherson.
Generalløytnant John C. Pembertons konfødererte Army of Mississippi innenfor Vicksburg-linja bestod av fire divisjoner under generalmajorene Carter L. Stevenson, John H. Forney, Martin L. Smith og John S. Bowen.
Angrepene
Grant ønsket å overvelde de konfødererte styrkene før de kunne organisere sine forsvarsverk i full styrke og beordret et umiddelbart angrep mot Redanpalisaden den 19. mai. Styrkene fra Shermans korps hadde problemer med å nå stillingen under ild fra rifler og artilleri fra 36. Mississippi-infanteriet, brigadegeneral Louis Héberts brigade. De måtte forsere en bratt ravine beskyttet av en abatis og krysse en 1,80 meter dyp og 2,4 meter bred grøft før de kunne angripe de 5 meter høye murene til redanen. Dette første forsøket ble lett slått tilbake. Grant gav ordre om artilleribombardement for å svekke forsvarsverkene, og rundt kl. 14.00 forsøkte Shermans divisjon under generalmajor Francis Preston Blair igjen, men bare et lite antall menn klarte å rykke frem så langt som til grøfta nedenfor redanen. Angrepet kollapset i salver fra rifler og håndgranater som gikk fram og tilbake.
Helmer & Sigurdson
Helmer & Sigurdson er en fellesbetegnelse for flere norskproduserte kriminalserier med etterforskerne Helmer (Alf Nordvang) og Sigurdson (Anders Hatlo). Disse produksjonene besto i alt av fem miniserier og tre TV-filmer og ble sendt på NRK fra 1975 til 1981. Utgangspunktet for handlingen var alltid et mord. De to etterforskerne fikk ofte hjelp av de to eldre amatørdetektivene H.P. Brockmann (Ingolf Rogde) og Agathe Skram (Ella Hval), som bidro med avgjørende informasjon til at sakene kunne oppklares. Seriene ble skapt av Jon Bing, Tor Åge Bringsværd og Reidar Thomassen.
Funksjonshemning
Funksjonshemning (–hemmelse), funksjonsnedsettelse eller handikap er vanlige betegnelser for nedsatt arbeids- eller funksjonsevne av psykiske, fysiske eller sosiale årsaker (skader, sykdommer, ulemper, mangler) hos et individ eller i omgivelsene. Funksjonsvanskene kan ha sin årsak i individets forutsetninger (individnivå) og kalles da gjerne funksjonsnedsettelse, eller i omgivelsenes manglende evne eller vilje til tilpasning (samfunnsnivå), og kalles da funksjonshemning. (Jf NOU 2001:22 «Fra bruker til borger» )
Helmer & Sigurdson
Helmer & Sigurdson regnes som den første store norskproduserte krimserien som ble sendt på norsk TV.
Beleiringen av Vicksburg
Angrepene
De mislykkede føderale angrepene den 19. mai skadet også moralen til unionsstyrkene og senket selvtilliten til soldatene som de hadde fått etter deres seiersrekke gjennom Mississippi. Angrepene var også dyre med 157 døde, 777 sårede og 8 som var forsvunnet, mot Konføderasjonens 8 døde og 62 sårede. De konfødererte som var antatt å være demoraliserte, hadde fått tilbake sin kampevne.
Funksjonshemning
Funksjonshemning er en medisinsk diagnose som beskriver en tilstand som kjennetegnes av forsinket eller mangelfull utvikling av evner og funksjonsnivå. Utviklingshemning kan være forårsaket av kromosomfeil. En utviklingshemmet person har svekkelser knyttet til kognitive, språklige, motoriske og sosiale ferdigheter. Funksjonsnedsettelsene trenger ikke gjelde alle disse områdene.
Beleiringen av Vicksburg
Angrepene
Grant planla et nytt angrep den 22. mai, men denne gang mer omhyggelig. De skulle først rekognosere grundig og svekke forsvarsverkene med artilleri og kanonene på skipene. De fremste enhetene hadde stiger til festningsmurene. Grant ønsket ikke en lang beleiring, og dette angrepet skulle utføres av hele arméen over en bred front. Til tross for at de ble slått hardt tilbake den 19. mai, var unionsstyrkene ved svært godt mot og mette av forsyningene de hadde samlet.
Helmer & Sigurdson
Mulig comeback
Alf Nordvang, som spilte Helmer, døde i 2007, og medforfatter Jon Bing døde i 2014.
Funksjonshemning
Utviklingshemming kan forekomme alene eller i kombinasjon med andre psykiske eller somatiske lidelser.
Beleiringen av Vicksburg
Angrepene
Unionsstyrkene bombarderte byen hele natten fra 220 kanoner og kontreadmiral David D. Porters flåte i elva, og selv om dette førte til lite skade på materiell, ble den konfødererte sivile moralen skadet. Morgenen den 22. mai ble forsvarerne igjen bombardert i fire timer før unionsstyrkene igjen angrep langs en nesten 5 km lang front kl. 10.00.
Sherman angrep igjen ned langs Graveyard Road med 150 frivillige (kalt Forlorn Hope-avdelingen) i front med stiger og planker, fulgt av divisjonene til Blair og brigadegeneral James M. Tuttle. Disse var ordnet i en lang kolonne av regimenter i håp om å oppnå et gjennombrudd ved å konsentrere massen på en smal front. De ble drevet bakover i møtet med tunge salver fra riflene. Blairs brigade under oberstene Giles Alexander Smith og Thomas Kilby Smith kom så langt som til en kant rett under 100 meter fra Greens redan, det sørlige kanten av palisaderedanen. Derfra pøste de på med salver inn i de konfødererte stillingene, men uten hell. Tuttles divisjon som ventet på tur til å rykke frem, fikk ingen mulighet til å bevege seg fremover. På Shermans høyre side tilbrakte brigadegeneral Frederick Steele morgenen med å forsøke å komme i posisjon gjennom en ravine i Mint Spring Bayou.
Funksjonshemning
Definisjon
Det er vanlig å dele inn funksjonsvansker i ulike undergrupper, for eksempel:
Beleiringen av Vicksburg
Angrepene
McPhersons korps fikk i oppgave å angripe sentrum langs Jackson Road. På deres høyre flanke rykket brigaden til brigadegeneral Thomas E. G. Ransom frem til mindre enn 100 meter fra den konfødererte linja, men stoppet for å unngå farlig kryssild fra Greens redan. På McPhersons venstre flanke hadde generalmajor John A. Logan fått oppgaven med å angripe 3. Louisianaredanen og Great Redoubt. Brigaden til brigadegeneral John E. Smith kom så langt som til skråningen til redanen, men gikk i ly der og dukket unna granater frem til mørket kom før de ble kalt tilbake. Brigadegeneral John D. Stevensons brigade rykket frem mot redutten i to kolonner, men deres angrep mislyktes også da de oppdaget at stigene deres var for korte til å klatre over festningsverket. Brigadegeneral Isaac F. Quinbys divisjon rykket noen hundre meter fremover, men stoppet i timevis, mens deres generaler begynte å diskutere seg i mellom.
Funksjonshemning
Historikk
Det har skjedd en utvikling i forståelsen av begrepet funksjonshemning de siste tiår. Det tradisjonelle synet har vært at funksjonshemning er en egenskap ved individet. Synet bygget på en biologisk/ medisinsk forståelse av funksjonshemning, der funksjonshemningen ble ansett som et resultat av individuelle, biologiske forhold knyttet til sykdom, skade eller lyte. Ut fra dette synet skulle funksjonshemning møtes med medisinsk behandling og rehabilitering, for om mulig å «rette» individets problem.
Dette synet har lenge møtt betydelig kritikk. Kritikken er rettet mot at det biologisk/medisinske synet ikke tar hensyn til at omgivelsene har avgjørende betydning for om et biologisk eller medisinsk forhold medfører en hemning. Samfunnets utforming og den konkrete situasjonen vil være bestemmende for i hvilken grad den enkelte opplever å være funksjonshemmet. En rullestolbruker er mindre funksjonshemmet i et miljø uten trapper, en blind er ikke funksjonshemmet når hun snakker i telefonen, og en sittehemmet er mindre funksjonshemmet når det er benker å ligge på i et lokale. Funksjonshemning er med andre ord ikke bare knyttet til individuelle egenskaper og biologiske forhold, men også i større eller mindre grad til situasjonen og omgivelsene. Denne relasjonelle forståelsen gjenspeiles i økende grad i definisjonen av funksjonshemning i offentlige dokumenter. I en stortingsmelding defineres funksjonshemming slik:
Beleiringen av Vicksburg
Angrepene
McClernands korps på Unionens venstre side beveget seg langs Baldwin Ferry Road og over Southern Railroad of Mississippi. Divisjonen til brigadegeneral Eugene Asa Carr fikk i oppgave å erobre Railroad Redoubt og 2nd Texas Lunette. Divisjonen til brigadegeneral Peter J. Osterhaus ble tildelt Square Fort. Carrs menn oppnådde et lite gjennombrudd ved 2nd Texas Lunette og ba om forsterkninger.
Klokka 11.00 var det klart at et gjennombrudd ikke kom og at fremrykningene til Sherman og McPherson var mislykket. Akkurat da fikk Grant beskjed fra McClernand om at han var under tungt angrep og at de konfødererte ble forsterket, og han ba om en divisjon fra McPhersons korps til høyre for seg i assistanse. Grant avviste til å begynne med ønsket og fortalte McClernand at han skulle bruke sine egne reserver i assistanse. Grant trodde at McClernand var under lett angrep og McPherson under tungt angrep, men det motsatte var riktig. McClernand fulgte opp med en beskjed om at dette var delvis feil og antydet at han hadde erobret to fort, «The Stars and Stripes are flying over them,» og at enda en fremrykning ville sikre seieren for unionshæren. Grant beordret da McPherson til å sende Quinbys divisjon for å hjelpe McClernand.
Funksjonshemning
Historikk
«Funksjonshemning oppstår når det foreligger et gap mellom individets forutsetninger og omgivelsenes utforming eller krav til funksjon.» Funksjonshemning er med andre ord ikke en individuell egenskap, men et forhold eller en situasjon som kan oppstå i et individs møte med samfunnet. Utvalget slutter seg til hovedtrekkene i denne forståelsen av funksjonshemning.
Funksjonsnedsettelse
Etter denne forståelsen beskriver begrepet funksjonshemning altså ikke individuelle kjennetegn eller egenskaper. I norsk sammenheng er derfor begrepet funksjonsnedsettelse eller nedsatt funksjonsevne introdusert, som en betegnelse på visse individuelle biologiske eller medisinske forhold. I den nevnte stortingsmeldingen legges følgende forståelse av nedsatt funksjonsevne til grunn:
Beleiringen av Vicksburg
Angrepene
I McPhersons sektor gjorde Logans divisjon enda et angrep ned Jackson Road rundt kl. 14.00, men opplevde store tapstall og angrepet ble avblåst. McClernand angrep igjen, forsterket av Quinbys divisjon, men uten suksess. Unionens tapstall var 502 døde, 2550 sårede og 147 savnete, nokså jevnt fordelt på de tre korpsene. De konfødererte tapstallene ble ikke direkte rapportert, men er anslått til å være under 500. Grant gav McClernands misledende meldinger skylden for deler av det dårlige resultatet den dagen, og fikk enda et stikk i siden til den politiske generalen som hadde skapt så mange problemer for ham i felttoget.